**Настаўнік: Карыцкая Т.Ч.**

**Тэма: Пазакласнае мерапрыемства “Добрыя словы пра родную мову”**

**Мэта:** выхаванне ў вучняў нацыянальнай самасвядомасці праз асэнсаванне нацыянальных каштоўнасцей, праз любоў да роднай мовы.

**Задачы:**

-развіваць цікавасць навучэнцаў да вывучэння роднай мовы.

-узбагачаць беларускамоўны слоўнікавы запас дзяцей.

-выхоўваць любоў і павагу да роднага беларускага слова.

**1 вядучы**: Добры дзень усім! Добры дзень кожнаму

нераўнадушнаму чалавеку, кожнаму сэрцу!

**2 вядучы**: Дарагія сябры! Калі збіраемся разам, мы – сіла! І жыццѐ

расцвітае вось такімі шчаслівымі імгненнямі. Хай іх будзе больш і нас

аб’ядноўвае мелодыя жыцця, бадзѐрая і ўзнѐслая, пяшчотная і светлая,

радасная і лѐгкасамотная.

**1 вядучы:** Давайце скажам адзін аднаму штосьці добрае, прыемнае,

адкрыем насцеж сваѐ сэрца прыгожаму роднаму слову, паслухаем у

чуйнай цішыні трапяткое, гаючае слова, якое прыйшло да нас з глыбінь

народных.

***Чыт.***

Пагавары са мной на мове,

На нашай роднай , не чужой.

Адчуеш ты – у кожным слове

Душа яднаецца з душой.

І сэрца сэрцу адкрывае

Свае духоўныя сады-

Там салаўіны хор спявае,

Там смак крынічнае вады.

Там рэха продкаў прамаўляе

Малітвы светлыя здалёк,

Нібыта нас благаслаўляе

На добры шлях, на лёгкі крок.

У словах тых – надзеі нашы

І нашы мары пра жыццё.

Калі мы з мовай-

Нас не страшыць

Ні гвалт, ні мор, ні забыццё.

Пагавары са мной на мове,

Забудзь на час пра “языкі”.

Няхай гучаць у кожным слове

І продкі нашы, і вякі!

 ( І. Пракаповіч )

***Вяд.***

Яшчэ ў далёкай старажытнасці людзі здабылі агонь, прыручылі каня, навучыліся апрацоўваць зямлю, вырошчваць ураджай, здабываць руду, нафту і вугаль, будаваць масты, вадзіць па марах і акіянах караблі.

***Вяд.***

Буйнейшымі заваёвамі чалавечага розуму ў пазнейшыя часы сталі паравыя машыны, электрычнасць, радыё, самалёты…Вялікімі цудамі з’явіліся штучныя спадарожнікі Зямлі, касмічныя караблі і выхад чалавека ў космас.

 ***Вяд.***

Але ўсё гэта стала магчыма дзякуючы таму, што ў людзей з’явілася мова. Менавіта яна і прывяла чалавека ў свет розуму.

***Вяд.***

Роднае слова з’яўляецца адным з самых вялікіх здабыткаў кожнага народа. Яго з пашанай называюць люстэркам і захавальнікам культуры.

 **Н**ад намі словы ўладараць.
Мы чуем і гаворым іх.
Яны то здружаць, то пасвараць
Сяброў і ворагаў маіх.

Бо словы розныя бываюць.
Адны – агню стрымаюць шквал,
Другія словы забіваюць
Усё жывое напавал.

Ад слова сэрца халадзее,
Праходзіць сон і забыццё,
Ад слова рушацца надзеі,
Ад слова свеціцца жыццё.

Ад слова вырастаюць крылы,
А ў сэрца грукае любоў,
Ад слова прыбываюць сілы,
Дык не шкадуйце шчырых слоў!

А здатным толькі на дакоры
І гучна словамі грымець,
Каб не прыносіць людзям гора,
Было б найлепей анямець.

***С Грахоўскі***

***Вяд.***

Родная мова з’яўляецца формай існавання і захавання народных традыцый, звычаяў і духоўных скарбаў, спосабам і сродкам развіцця нацыянальнай культуры.

***Вяд.***

На ёй выдадзены і кожны год друкуюцца навуковыя і мастацкія творы, напісаныя айчыннымі і замежнымі аўтарамі, часопісы, газеты, шматлікія слоўнікі, даведнікі…

***Чыт.***

Песні няхітрай маёй аснова-

Матчына мова, родная мова.

Нібы з гаючай лясной крыніцы,

З мовы вытокаў жадаю напіцца.

Вось загучалі цудоўныя словы:

Ластаўка, любая, ранак вясновы,

Дожджык, каханне, усмешка, дзянніца…

Слова смуткуе, марыць, смяецца,

Роднае слова ірвецца ў сэрца.

Песні няхітрай маёй аснова-

Матчына мова, родная мова.

 (А.Мазур)

***Вяд.***

Па прапанове Бангладэш, у 1999 годзе ЮНЭСКА аб’явіла 21 лютага- Міжнародным днём роднай мовы. Сумная гісторыя ў гэтай даты – 21 лютага. У 1952 годзе ў Бангладэш (былы ўсходні Пакістан) прымусова была ўведзена мова ўрду замест роднай мовы бангла. Гэта выклікала пратэст насельніцтва. Падчас хваляванняў пяцёра студэнтаў былі застрэлены паліцыяй. Тыя пяць хлопцаў, што загінулі за сваю мову, сталі нацыянальнымі героямі і пакутнікамі. Цяпер мове **бангла знікненне не пагражае.**

 ***Вяд.***

Дзень роднай мовы асаблівы для кожнай нацыі, кожнага народа, бо няма народа без мовы, няма мовы без яго носьбіта. І мы, беларусы, не выключэнне. Нам у спадчыну засталася ўнікальная мова – жывая і мілагучная, песенная і паэтычная, старажытная і сучасная.

**Гучыць песня “Спадчына”**

 ***Вяд.***

Агульная колькасць моў свету дакладна не вызначана з-за неакрэсленасці межаў паміж мовамі і дыялектамі, недастатковай вывучанасці некаторых моўных рэгіёнаў. Лічыцца, што жывых моў на Зямлі ад 3 да 5 тысяч, ад 6 да 8 тысяч дыялектаў.

***Вяд.***

Сёння на Зямлі жыве больш за 300 народаў, колькасць якіх паасобку перавышае 1 мільён чалавек. Сярод моў гэтых народаў 19 маюць больш за 50 мільёнаў носьбітаў. Гэта, напрыклад англійская, арабская, іспанская і інш.

Славянская мова – пятая па распаўсюджанасці на планеце група моў. На іх гавораць больш за 300 мільёнаў чалавек . Сёння існуе 13 славянскіх нацыянальных літаратурных жывых моў: беларуская, руская, украінская, польская, чэшская і і нш.

***Чыт.***

Ільняная і жытнёвая.

Сялянская.

Баравая ў казачнай красе.

Старажытнейшая, самая славянская.

Светлая, як травы ў расе.

Вобразная, вольная, пявучая

Мова беларуская мая.

***Чыт.***

 ***«КАЛі ЛАСКА»***

З легендаў і казак былых пакаленняў,

З калосся цяжкога жытоў і пшаніц,

З сузор’яў і сонечных цёплых праменняў ,

З грымучага ззяння бурлівых крыніц.

З птушынага шчэбету, з шуму дубровы,

І з гора , і з радасці, і з усяго,

Таго, што лягло на заўсёды ў аснову

Святыні народа, бясмерцця яго

Ты выткана родная, дзіўная, мова.

Няма на зямлі таго шчасця і гора,

Якое ты нам перадаць не змагла.

Няма такіх рэчак, глыбокага мора,

І гор, праз якія ты б не правяла

Мяне на радзіму, туды, дзе сягоння

Стаіць акрываўлены вораг з пятлёй

Над спаленай хатай, над родныв загонам,

Над будучыняй і над песняй маёй.

Народ пранясе цябе, родная мова

Святлом незгасальным у сэрцы сваім

Праз цемру і горы змаганняў суровых.

Калi ж ападзе і развеецца дым

I нiвы васкросшыя закаласяцца, –

Iзноў прашумiш ты вясновым дажджом,

Iзноў зазвiнiш ты у кожнай у хаце,

Цымбалам дасi iх сярэбраны гром

***Вяд.*** Давайце зараз зглянем у мінулае і паспрабуем прасачыць шляхі станаўлення беларускай мовы.

***Вяд***

Адтуль, дзе ноччу плачуць зоры.

Мігцяць, губляюцца ў вяках,

Яна прыйшла да нас. Ад Бога.

З жытнёвым коласам у руках.

Хрысціў яе касмічны вецер

І , як у свет пусціць, сказаў:

“Чысцей не будзе мовы ў свеце!”

І беларускаю назваў.

 (В.Гарністава)

***Вяд.***

Беларуская мова бярэ свой пачатак з праславянскай мовы, якая існавала ў славянскіх плямён ад 3-2 тысячагоддзя да н.э. да 7-8 стагоддян.э. Старажытнае беларускае пісьменства на народнай аснове прадстаўлена галоўным чынам мясцовымі летапісамі і дагаворамі 13-14 ст. На працягу 14-16 ст. у бел.мове з’яўляюцца свае фанетычныя асаблівасці: цвёрдае “р”, дзеканне і цеканне. З’явілася шмат “сваіх” спецыфічных слоў.

***Вяд.***

З пачатку 16 ст. беларуская мова пранікае ў кананічныя рэлігійныя творы. У гэты час, як вядома нам, былі перакладзены Скарынам кнігі Бібліі, а таксама самая папулярная кніга ў паслядоўнікаў хрысціянства –Псалтыр.

***Вяд.***

Марыў калісьці славуты Скарына,
«Ціснучы» кнігі на мове бацькоў:
Простаму люду ў роднай краіне
Зробіць даступнай ён мудрасць вякоў.

Толькі радзіму сваю ў ліхалецці
Мара яго абляцець не магла:
Білася роспачна птушкай у клетцы,
Вочы ж бядоты сляпіла імгла.

Думалі, згіне, як статак, нямое
Племя пакорнае ў вечным ярме.
Колькі іх мужных, што матчынай мове
Шлях пракладалі і змёрлі ў турме!..

Ды разгулялася плынь веснавая —
Змыла пакутнай няволі сляды,
I ўстрапянулася мара жывая,
I абляцела ўвесь край малады!

Сталі даступнымі простаму люду
Мудрасці скарбы са свету ўсяго —
Каб ні ярма, ні імглы, ні аблуды
Болей не зведала доля яго!

**Ніл Гілевіч Мара Скарыны**

***Вяд.***

Ішлі гады. На змену аднаму пакаленню прыходзіла другое. Пашыралася пісьменнасць. Нашы продкі далі нам урокі святла, асветы, духоўнасці, шчырасці і гасціннасці.

 ***Вяд.***

Сёння на двары 21-е ст. Чалавек дасягнуў многага. Але тая аснова, на якую мы апіраемся, была закладзена ў далёкім-далёкім мінулым. Мы выказваем словы ўдзячнасці тым, хто вучыў жыць па законах чалавечнасці і праўды, вучыў добрым словам і сваім прыкладам.

***Чыт.***

Праз звон стагоддзяў твой, Кірыле, голас

Зноў вернікаў вяртае ў царкву.

Надзею спеліць, як зямелька колас,

Слязой змывае грэшнасці жарству.

О Златавусце, душ кранаеш струны,

І кожны ззяе верай, як свяча.

Прамоваў палкіх зноўку сэнс разумны

Спыняе ўзмах варожага мяча.

Бо дабрачыннасць, як любові плод,

Не мірыцца са здрадай і хлуснёю.

Святы Кірыле, моліцца народ,

Ідзе тваёй прарочаю сцягою.

Вясны прырода адраджае веру,

 Зноў зарунелі парасткі твае.

Гасцінна Тураў расчыняе дзверы.

Зірні, Кірыле! Тут усе свае.

 ***Вяд.***

На жаль, у 17 ст. у час Рэчы Паспалітай беларуская мова была выцеснена польска-лацінскай і практычна выйшла з ужытку. І толькі на пачатку 19 ст. пачынаецца станаўленне новай беларускай літаратурнай мовы

***Вяд.***

Як вядома, газета “Наша ніва” друкуе творы на беларускай мове. Я.Купала, Я.Колас, М.Багдановіч- гэта новая плеяда беларускіх пісьменнікаў , якая садзейнічала развіццю мовы. З 1917 года беларуская мова атрымала статус джяржаўнай.

***Чыт.***

Кажуць, мова мая аджывае

Век свой ціхі:. ёй знікнуць пара.

Для мяне ж яна вечна жывая,

Як раса як сляза, як зара.

Гэта ластавак шчабятанне,

Звон світальны палескіх крыніц,

Сінь чабору, і барвы зарніц,

І буслінае клекатанне.

Калі ж хто загадае: “Не трэба!”-

Адрачэцца ад мовы народ,-

Папрашу я і сонца, і неба:

Мне не трэба ні славы, ні хлеба,

Асудзіце на безліч нягод.

Толькі месяцаў назвы пакіньце,

Назвы родныя роднай зямлі,

Пра якія з маленства ў блакіце

Бор шуміць і пяюць жураўлі:

Студзен- з казкамі снежных аблокаў,

Люты- шчодры на сіні мароз,

Красавік- час маланак і ліўняў,

Травень- з першым каханнем, сяўбой,

Чэрвень з ягаднаю зарой,

Ліпень- з мёдам,

З пшаніцаю- жнівень,

Спелы яблычны верасень,

Светлы кастрычнік

У празрыстасці чыстай, крынічнай,

Лістапад- залаты лістапад,

Снежань- першы густы снегапад…

Ці плачу, ці пяю?..

Восень. На вуліцы цёмна…

Пакіньце мне мову маю,

Пакіньце жыццё мне!

 (П. Панчанка)

***Вяд.***

У 1956 годзе Я. Колас пісаў: “ Беларуская мова параўнальна маладая. Хоць даўно ўжо на ёй гаворыць наш народ, але як мова навукі , палітыкі, літаратуры яна знаходзіцца ў перыядзе станаўлення. Таму задача нас, інтэлегенцыі рэспублікі, - берагчы мову, вывучаць яе, распрацоўваць і пашыраць. Гэта дасягаецца, па-першае, штодзённым яе ўжываннем у побыце, на рабоце, у дзяржаўных, грамадскіх і культурных установах.”

***Вяд.***

Ці заўважалі вы, наколькі актуальныя гэтыя словы сёння?

***Вяд.***

Згодна з некаторымі песімістычнымі прагнозамі на працягу найбліжэйшых 100 гадоў знікнуць 80-90% моваў свету. Гінуць пераважна “малыя” мовы, на якіх размаўляюць некалькі дзесяткаў або сотняў чалавек. А нас жа больш за 9 мільёнаў!

***Вяд.***

Жудасна ўявіць сабе, што калі-небудзь памрэ апошні, хто ведаў пяшчотнае беларускае слова, хто размаўляў на нашай роднай мове…

***Чыт.***

Перад Богам стаўшы на калені,

Тлум зямны адкінўшы спярша,

Я шукаю словы для малення-

Словы, што выспельвае душа.

Адчуваю сам сябе аблудным

Грэшнікам, што топіцца ў дрыгве.

Але вось-

Павольна, як падспудна,

Золак запаліўся і плыве ў вочы мне…

Падманны ды спакусны

Свет зямны хаваецца ў імжы.

І паціху прамаўляюць вусны

Словы, недаступныя ілжы.

І мяне выводзяць без прынукі

З цемрадзі, з духоўнае слаты

Ў ласцы Божай знойдзеныя гукі,

Што паклаў на сэрца Дух Святы.

 (А. Вольскі)

***Чыт.***

Як ты дорага мне, мая родная мова!

Мілагучнае, звонкае, спеўнае слова!

Ты калісьці з калыскі мяне падымала

І вучыла ў бацькоў на руках гаварыць.

У жыцці маім слова найпершае “мама”

І цяпер для мяне сама міла гучыць.

Я па літарах родных вучыўся чытаць,

І буквар для мяне быў жыцця палавінай.

Быў шчаслівы я роднаю мовай сказаць

Першы раз : “Беларусь, мая сонца-краіна!”

І цяпер для мяне ты ўсіх даражэй,

Хоць , я ведаю, моваў на свеце нямала,

І з усіх песняроў мне мілей і бліжэй

Роднай мовы пясняр- неўміручы Купала.

А задумае вораг з далёкага краю

Апляваць, адабраць, знішчыць мову маю-

Не дазволю.

 Не дам.

 Не прадам.

 Не змяняю.

І да смерці за волю тваю пастаю.

 (Н.Гілевіч)

***Вяд.***

Любоў да роднай мовы атаясамліваецца з любоўю да сваёй зямлі, да Бацькаўшчыны.Спадчына памнажаецца новым пакаленнем. Даўгі нашы вялікія перад усім тым, што завём мы Бацькаўшчынай. Чалавек жыве не хлебам адзіным.

***Вяд.***

Стагоддзі выпішуць наш партрэт не з праблем і недахопаў. Мы будзем паўставаць перад наступнымі пакаленнямі як нацыя, як еднасць людзей на зямлі, названай нашымі продкамі Беларуссю.

***Чыт.***

Мне Богам дадзена Радзіма.

І адабраць яе ў мяне

Пад страхам смерці немагчыма

Тым, хто жыруе на мане.

Мне богам дадзена Радзіма.

І я заручаны душой

З яе азёрнымі вачыма,

З яе жытнёвай цішынёй.

Мне Богам дадзена Радзіма…

Зноў, як замову паўтару:

“Мне без яе жыць немагчыма,

Без Беларусі я памру”.

 (З. Марозаў)

***Чыт.***

Заўжды такая:

 шырыня і далі,

З сінечай неба сонечнай без дна.

Заўжды ў легендах,

 што вякі складалі,

Заўжды- як спеў юнацтва, як вясна.

Заўжды- што заклік:

 пуцявінай роднай

Ляці па шчасце, крыўду адгані!...

А ёсць і гэткая:

 трымціць пяшчотна

Уся ў маленькай, цёплай далані.

Кранаецца воч, ціхутка песціць скроні,

Цяплом крывінкі ўспыхне ля шчакі.

Уся зямная ўцеха ў той далоні,

У ласцы

 найдарожшай той рукі.

Жальбу зніме, гнеў раптоўна цішыць,

І боль у ёй спатоліцца спаўна…

Але няхай не думае хто іншы,

Што ў ласцы гэтай кволая яна.

Не! Праз вякі няма пачатку,

Ані канца вялікасці яе.

Хай толькі кіне час пра буру згадку-

Яна прад светакам грознаю ўстае.

У самай светлай, у святой лагодзе

Сурова гоніць слабасць яна прэч.

І за народа праўду-

 пры народзе

У тваю руку ўкладзе адплаты меч…

***Вяд.***

Кожны народ павінен ведаць сваю гісторыю, але не для таго, каб яе паўтараць, бо паўтарэнне гісторыі, нават самай бліскучай, азначае тое, што народ гэты не мае ўжо сваіх ідэалаў у будучым, што ён бачыць іх толькі ў мінулым, а гэта раўназначна яго пагібелі.

***Вяд.***

Хаця гісторыя па сваім змесце заўсёды звернута ў мінулае, але яна даследуецца і вывучаецца дзеля будучыні.

***Вяд.***

Як чалавек, што, страціўшы памяць , становіца бяздумным, абыякавым, і, па сутнасці , перастае быць чалавекам, так і народ, які забываецца на сваё мінулае, робіцца бездапаможным і перастае быць народам!

***Вяд.***

Памяць народа- гэта самае вялікае багацце, якое і называецца спадчынай. Род і народ яднаюцца адным дарагім словам- Радзіма. Гэта родныя і блізкія табе людзі, твая сям’я, твае продкі, памяць пра іх добрыя справы.

 ***Вяд.***

У кожным з нас павінна жыць памяць аб іх светлых вобразах. Не павінна забыцца, сцерціся з памяці і бацькоўская вера, матчына мова, народныя звычаі і традыцыі.

 ***Вяд.***

Без ведання гістарычнага мінулага не можа быць ні сучаснасці, ні будучыні.

***Вяд.***

Мінулае- гэта карані нашага тысячагадовага радаводнага дрэва. Не будзе каранёў- загіне дрэва, не застанецца ў будучым і памяці пра нас.

***Вяд.***

І таму трэба захоўваць , берагчы не толькі радаводнае дрэва, але і кожную яго галіну, якая, тоячы ў сабе памяць далёкіх продкаў, павінна вечна шумець сакавітым лісцем.

***Чыт.***

Мова з крыўдамі,

Са скарбамі ўласнымі,

Што пранесла праз жудасны век,

І сівая, і разам сучасная,

Як харошы, жывы чалавек.

Новы час непатрэбнае крышыць.

Наша ж мова, як вечнасці ніць,

З праславянскіх крыніц і ўзвышшаў

Красаваць будзе з намі і жыць.

 **( Л. Геніюш)**

***Чыт.***

О мова матчына, пявучая мая!

Густая, нібы мёд, іскрыстая, як сонца,

Вясёлак фарбы тут, і трэлі салаўя.

І звон крыніц, і шум лясоў бясконцы…

У табе наш дух нязломны, наша плоць і кроў,

І думы продкаў, і нашчадкаў мудрых справы,

Гісторыя народа і жыццё дзяржавы.

***Чыт.***

Наша мова- бярозавік весні,

Аксаміт жаўруковае песні,

Шум гаёў, пушчы грознае голас,

Акавітай успоены колас,

Матак нашых пяшчоты адвеку,

Отмуць-вір у азёрах і рэках,

Васілёк сінявокі ў збожжы,

Агняцвет нашай сілы, дар Божы.

***Вяд.***

Дрыжыць прастор нябёс грамовых

**1 вядучы**:

 Нябѐсамі нам дадзены бясцэнны дар – слова. Яно вольнае, як птушка. Яно магутнае, як рака, і адначасова безабароннае. Слова – жывое. Але ці ўмеем мы роднае слова цаніць, шанаваць і любіць? Ці дастаткова мы уйныя і далікатныя да яго? І ці ўмеем мы карыстацца ім? Ці хапае ў нашых сэрцах шчодрасці, клапатлівасці, любові? Ці дастаткова добра мы ведаем беларускую мову, літаратуру, фальклор?Цэлы шэраг пытанняў. А адказ? Адказы ў нашых сэрцах.

***Вяд***

 Услаўляючы роднае слова і кнігу, нашу спадчыну,

мудрасць і шчодрасць беларусаў трапнымі выразамі, з гонарам

узнагароджваем зараз нашу таленавітую моладзь прызамі

1 вядучы: Давайце задумаемся, ці многа ў сваім жыцці сустракаем

мы зорачак? А можа, мы іх проста не заўважаем? Сѐння мы пераканаліся,

што кожны з нас з’яўляецца тым знічам, які асвятляе шлях хоць аднаму

чалавеку, а хутчэй за ўсѐ многім: родным, блізкім, дарагім. А беларусы ўсе

родныя духам, добразычлівыя, гасцінныя і дружныя, як у песні

**Песня “Беларусь мая”**